**NTNU S-sak** **19/14**

**Norges teknisk-naturvitenskapelige**

**universitet**

21.05.2014

Arkiv: 2012/11009

Saksansvarlig: Berit Kjeldstad

Saksbehandler: Anne Marie Snekvik

**N O T A T**

Til: Styret

Fra: Rektor

**Om:** **Skikkethetsnemnda - Oppnevning av leder**

**Tilråding:**

Leder for Program for lærerutdanning, førsteamanuensis Dag Atle Lysne, oppnevnes som leder for skikkethetsnemnda for resten av inneværende periode, til 31.12.2015.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Bakgrunn**

Etter *Forskrift om skikkethetsvurdering i høyere utdanning* av 30.06.06 skal det i enkelte utdanninger foretas skikkethetsvurdering av studentene. Ved NTNU gjelder dette lærer-, medisin- og psykologdanningen.

Skikkethetsvurdering skal foretas gjennom hele studiet og innebærer en helhetsvurdering av studentens faglige og personlige forutsetning for å kunne fungere som lærer, lege eller psykolog. Skikkethetsvurdering skal vurderes løpende både i den teoretiske og den praktiske delen av studiet.

Dersom det er tvil om en students skikkethet, og utvidet oppfølgning og veiledning ikke medfører den nødvendige endring og utvikling hos studenten, skal saken fremmes for skikkethetsnemnda. Det er *en* felles skikkethetsnemnd for alle studiene.

Skikkethetsnemnda gir en innstilling til klagenemnda ved NTNU om hvorvidt studenten er skikket eller ikke for yrket og om studenten bør utestenges helt eller delvis fra den aktuelle utdanningen. Klagenemnda har vedtaksmyndighet.

Styret oppnevnte medlemmer i skikkethetsnemnda for perioden 01.01.13 til 31.12.15 i S-sak 60/12.

Det er et krav etter forskriften at nemndas leder skal være faglig leder for avdeling eller fakultet for lærerutdanningen eller helse- eller sosialfagutdanningene eller tilsvarende funksjon. Forskriften krever også at «styret selv» må oppnevne medlemmene. Dette innebærer at styret ikke kan delegere myndigheten til andre.

Da nåværende leder ble oppnevnt var han leder for Program for lærerutdanning (PLU). I og med at han ikke lenger er leder ved PLU må det oppnevnes ny leder for skikkehetsnemnda. Nåværende leder for PLU, førsteamanuensis Dag Atle Lysne, har sagt seg villig til å påta seg vervet. Vi foreslår at han oppnevnes for resten av perioden, dvs ut 2015.